<classify> SHIRIKA la Ndege la Precision Air nchini limetangaza kuanza rasmi kwa safari zake kati ya Dar es Salaam Dodoma na Kilimanjaro Dodoma kuanzia Aprili mosi mwaka huu.Kwa mujibu wa taarifa ya shirika hilo kwa vyombo vya habari iliyotolewa jijini Dar es Salaam na Meneja Masoko na Mahusiano, Hillary Mremi, safari za kwenda Dodoma zitafanywa mara sita kwa wiki na siku mbili kati ya hizo ndege za Precision Air zitapi- tia Kilimanjaro.Mremi alisema safari hizo zitakuwa zinaanza Jumatatu hadi Jumamosi na kwam- ba Jumatano na Ijumaa, ndege itakuwa ikitoka Dar es Salaam kwenda Dodoma kupitia Kilimanjaro. Safari zetu hizi mpya zitaiiunganisha Dodoma na mikoa mingine kama Mtwara, Dar es Salaam, Mwanza, Arusha na Nairobi kupitia Dar es Salaam na Kilimanjaro.Abiria kutoka maeneo haya wataweza kuunganisha safari zao kuelekea Dodoma kupitia mtandao wetu wa safari, na hivyo kuunganisha jamii jambo ambalo ni moja kati ya malengo yetu makuu, alisema Mremi. Akizungumzia muda wa safari, Mremi alisema kwa safari za moja kwa ndege itakuwa ikiondoka Dar es Salaam saa 3:15 asubuhi na kufika Dodoma saa 4:20 asubuhi, huku kwa safari za kupitia Kilimanjaro ndege itakuwa ikondoka Dar es Salaam saa 8:00 mchana na kufika Dodoma saa 10:15 jioni.Kwa safari za moja kwa moja kutoka Dodoma, ndege itakuwa ikiondoka saa 4:45 asubuhi na kufika Dar es Salaam saa 5:50 asubuhi, huku kwa safari za kupitia Kilimanjaro, ndege itakuwa ikiondoka saa 11:15 jioni na kuwasili Kilimanjaro saa 12:15 jioni na Dar es Salaam saa 2:05 usiku.Precision Air ilianzishwa mwaka 1993 kama shirika binafsi la ndege za kukodi, likifanya safari zake kusafirisha watalii katika vivutio vya utalii kama Hifadhi ya Taifa ya Serengeti, Bonde la Ngorongoro na Visiwa vya Zanzibar. Hivi sasa shirika hilo limejitanua zaidi na kufanya safari za abiria kwenye maeneo tofauti nchini na Ukanda wa Afrika Mashariki katika miji na mikoa ya Dar es Salaam, Arusha, Bukoba, Kilimanjaro, Mtwara, Mwanza, Tabora, Kahama, Zanzibar, Nairobi na Entebbe.  <topic>: kitaifa 